ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02670004994
ขอให้แก้ไขปัญหาเหตุเดือนร้อนรำคาญจากการก่อสร้างท่อระบายน้ำ บริเวณข้างตึกเช่า (ไม่ทราบบ้านเลขที่) ซอยวัฒนคาม ถนนริมคลองประปา แขวงบางซื่อ เขตบางซื่อ กรุงเทพมหานคร จุดสังเกต หากเดินทางมาจากทางเตาปูน ให้เลี้ยวขวาเข้าซอยวัฒนคามและตรงเข้าไป ระยะทางประมาณ 200 เมตร จะพบกับตึกเช่า 2 ชั้น สีส้ม บริเวณดังกล่าวอยู่ด้านซ้ายมือ และจะพบเห็นการก่อสร้างท่อระบายน้ำอยู่ เนื่องจากผู้ร้องแจ้งว่าตึกเช่าดังกล่าวไม่ได้มีการทำทางระบายน้ำทำให้น้ำทิ้งไหลมายังบริเวณบ้านของประชาชนในพื้นที่ใกล้เคียง จึงทำให้เกิดน้ำเป็นเส้นทางน้ำติดกับพื้นที่สาธารณประโยชน์ทำให้เกิดน้ำเน่าเสียและเป็นแหล่งเพาะพันธุ์ของยุงจำนวนมาก โดยผู้ร้องทราบมาว่าเจ้าของตึก มียศเป็นพลตำรวจเอก (ทราบชื่อ-นามสกุล แต่ไม่ทราบรูปพรรณสัณฐาน) โดยล่าสุดเมื่อวันที่ 4 กุมภาพันธ์ 2567 ช่วงเวลาประมาณ 10.00 น. ผู้ร้องได้ยินเสียงว่ามีการก่อสร้างเสียงดัง จึงได้มีเดินออกไปสำรวจดูว่าเป็นอย่างไร ผู้ร้องพบเห็นว่ามีการก่อสร้างท่อระบายน้ำและ ผู้ร้องพบเห็นอีกว่ามีการโยนสิ่งของที่ไม่ได้ใช้แล้ว อาทิ ที่นอน กล่องโฟมและสิ่งของอื่นๆ ข้ามออกมาจากทางกำแพงของทางตึกเช่ามากองสุมสูงและเต็มบริเวณนอกกำแพงตรงพื้นที่สาธารณประโยชน์ ซึ่งสิ่งของต่างๆ ได้รุกล้ำเข้ามายังในพื้นที่ของประชาชนในพื้นที่ใกล้เคียง ทำให้ไม่สามารถสัญจรผ่านพื้นที่สาธารณะดังกล่าวได้ ผู้ร้องแจ้งว่าได้มีการพูดคุยกับทางคนงานที่ก่อสร้างอยู่ คนงานก่อสร้างแจ้งว่าจะมีการสร้างท่อระบายน้ำจากทางตึกเช่าต่อท่อไปยังท่อระบายน้ำที่อยู่กลางถนนภายในซอยฯ ซึ่งทางคนงานแจ้งว่าจะมีการก่อสร้างท่อระบายน้ำให้แล้วเสร็จภายในวันนี้คือวันที่ 4 กุมภาพันธ์ 2567 ผู้ร้องได้แจ้งคนงานก่อสร้างไปว่า จะต้องมีการดำเนินการแก้ไขปัญหาน้ำเน่าเสีย ที่อยู่ภายในบ้านของประชาชนที่ได้รับความเดือดร้อนด้วย และให้นำขยะที่นำมาทิ้งไว้มาดำเนินการนำออกจากพื้นที่ไปด้วย ส่งผลให้ผู้ร้องประชาชนในพื้นที่ประสบปัญหาเรื่องของน้ำเน่าเสียประมาณ 3-4 ปีแล้ว ตั้งแต่ที่สร้างตึกเช่าเสร็จ จึงประสงค์ให้หน่วยงานที่เกี่ยวข้องมาดำเนินการตรวจสอบและช่วยเหลือแก้ไขปัญหาให้แก่ผู้ร้อง เพื่อบรรเทาความเดือดร้อนให้แก่ผู้ร้องและประชาชนในพื้นที่ต่อไป (ผู้ร้องประสงค์ให้ปกปิด ชื่อ-นามสกุลและหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata